
Rumrejsen år 2006 

Nyt møde i Lokalgruppen 
»Storkøbenhavn« 

I adskillige år har der været mulighed for at mødes med 
ligesindede i en lokal gruppe af Skandinavisk UFO Information i København, 
fortæller Susanne Skovlund, der er mødeleder for en lille flok mennesker, som 
i vinterhalvåret en gang om måneden har mødtes til foredrag, snak, hygge og 
diverse oplevelser om nogle af de emner, som de finder spændende. Desværre 
er gruppen løbet ind i problemer med mødelokale, hvorfor aktiviteten de 
seneste måneder har været sat i stå. 




Foredragsholderen astrofysiker, ph.d. Michael Linden- 
Vørnle 

Foto: Ole Henningsen 


Det er nu lykkedes at 
arrangere et 

spændende møde 
torsdag den 12. 
januar kl. 19 med 
SUFOIs tidligere 
næstformand, 
astrofysiker Michael 
Linden-Vørnle. 

Mødes afholdes 

i Tycho Brahe 

Planetarium, GI. 
Kongevej 10, 1610 
København. 

Vi mødes i 
planetariets forhal 
klokken 18:45, 
tilmelding er ikke 
nødvendig og 

arrangementet er 
gratis, fortæller 
Susanne Skovlund. 
Både USA og Europa 
har begge blikket 
rettet mod såvel 
Månen som Mars. 
Kina har gennemført 
flere bemandede 


rumflyvninger og har ambitiøse planer om en rumstation. 

Men hvad er realiteterne bag disse tanker og ideer? 

I foredraget vil Michael Linden-Vørnle gøre status over den bemandede rumfart 
anno 2006, men med fokus på fremtiden - herunder problemerne med 
rumfærgerne samt planerne for næste generation af rumskibe og raketter. 






Noget i luften over 
Zanzibar 


Af Ole Henningsen 

Jeg var på ferie i 
Zanzibar i 

september måned 
og tog bl.a. et 
billede ved 

stranden. Når jeg 
nu kigger 

billederne efter på 
min computer, 
opdager jeg på et 
af billederne et lille 
„objekt", som ser 
lidt mistænkeligt 
ud. 

Jeg ville være 
taknemliq hvis I stranclen På Zanzibar ses en meget lille mørk 

gider kigge på det aftegning på himlen midt 1 billedet - 

og komme med jeres vurdering, skrev 34-årige teamleader Sune 

Mogensen fra Borås i Sverige for få dage siden til SUFOI. 

Sune Mogensen fortæller om sit billede, der er taget den 9. september 2005: 
„Jeg så ikke noget objekt , før jeg kiggede mine feriebilleder igennem hjemme 
på computeren. 

Men billedet er taget på Zanzibar, Tanzania, i vestlig retning nede på en strand 
lige før solnedgang. 

Jeg var sammen med min kæreste på stranden og måske 10-15 andre, som 
sad og ventede på solnedgangen efter en i øvrigt flot og klar eftermiddag. 

Det var på en meget øde strand, og det var absolut lavsæson, så der var ingen 
legende børn eller andre turister end de nævnte. Altså ingen vandaktiviteter 
eller noget / den retning. Ej heller skydning efter diskus etc. 
Enkelte krager fandtes på stranden, men de var lige ved solstolen, hvor de 
kunne finde madrester eller lignende / sandet. 
Der var ellers ingen fugle over vandet eller fly." 

SUFOIs fotokonsulent Hans Bødkers første kommentar var, at det umiddelbart 
så ud som en lille genstand, der var kastet op i luften. 



På Sune Mogensens flotte stemningsbillede 












Udsnitsforstørrelse af Sune Mogensens Kraftig udsnitsforstørrelse af Sune 
foto. Mogensens foto justeret i kontrast m.v. i 

et forsøg på at fremhæve flere detaljer. 

Efter en udsnitsforstørrelse, hvor der blev justeret på forskellige af billedets 
levels , som f.eks. kontrast m.v., er det Hans Bødkers opfattelse, at der er tale 
om et fysisk objekt, der er belyst på undersiden af solens stråler. 

Hans Bødker tilføjer, at han ikke kan sige, hvad objektet er, eller hvor langt 
væk, det har været. Men at han slutter af billedet og forstørrelsen, at der er 
tale om et fysisk objekt, formodentlig en diskus eller måske kugleformet, der 
efter hans opfattelse er trukket ud til en diskus-form pga. en hurtig bevægelse, 
selv om billedet iflg. dets billeddata er taget på 1/640 sek. 

Det ubesvarede spørgsmål er fortsat, hvordan genstanden er kommet der, det 
har Sune Mogensens billede ikke givet noget svar på. I øvrigt et flot billede i 
meget høj kvalitet, slutter Hans Bødker sin kommentar. 

Når man umiddelbart ser på billedet, kan det tilføjes, at en fugl eller et insekt 
tæt på kameraet formodentlig ikke helt kan udelukkes, men dette synspunkt er 
muligvis ikke helt foreneligt med, at objektet - specielt i forstørrelse og 
justering af kontrast m.v. - tilsyneladende ser ud, som om det er belyst fra 
undersiden. 

Men kommentarer fra læserne er bestemt meget velkomne i Skandinavisk UFO 
Information - SUFOI's mail-boks. 


Hvad var det for et lys 
ved Månen? 

Af Ole Henningsen 

Der har i forskellige nyhedsgrupper på internettet og i 
henvendelser til SUFOI været lidt undren over det lille lysende 
objekt, som mange har set meget tæt på Månen om aftenen den 
8. januar. 

Det kunne også se ret så mystificerende ud, men der er bestemt 
en naturlig forklaring på det observerede lys. Det var planeten 
Mars! 



Jeg var selv ude ved godt 18-tiden for at observere Den internationale 
Rumstation, som ses på himlen ved aftenstid i denne tid. 

De aktuelle passagetider findes på denne adresse: 

http://www.tycho.dk/article/view/793/l/125/ 


Jeg ville ved samme lejlighed forsøge at fotografere rumstationen med mit 
nyerhvervede digitale kamera, men resultatet var mildest talt elendigt ved 



Det meget lille lys under Månen til venstre er planeten Mars, der gav anledning til 
en del debat den 8. januar 2006. 

Foto: Ole Henningsen 


Til gengæld fik jeg øje på Månen og Mars nær hinanden på sydhimlen og skød 
et par billeder. Ikke at resultatet fotografisk blev bedre, men fænomenet blev 
dog fastholdt. 

Månen og Mars var i syd ved 20-tiden, og Mars befandt sig på det tidspunkt 
kun lidt mere end en halv månediameter fra Månens sydrand, svarende til 50 
bueminutter fra Månens centrum. 

Og det var dette lidt usædvanlige syn, der gav anledning til debat og 
henvendelser. 

Men Månen og Mars var kun rent synsmæssigt tæt på hinanden på himlen. 
Månen er knapt 400.000 km borte, medens der i øjeblikket er 215 millioner km 
til Mars. 

Den type af henvendelser har der været tidligere, når f.eks. planeterne Mars 
og Jupiter har stået meget nær hinanden på himlen og lyst op. 


Den 15. januar er det planeten Saturns tur til at få besøg af Månen. 
På østhimlen kan man ved 20-tiden se Månen stå ca. 4 grader fra Saturn, altså 
trods alt i så stor afstand, at dette møde næppe giver anledning til 
henvendelser til SUFOI om ekstraordinære syn på himlen. 


En tysk amatørastronom tog dette flotte foto af det spektakulære syn af 





Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



